open-index/open-wikipedia-markdown huggingface dataset:
Hilo

**Hilo** er en by i den amerikanske delstaten Hawaii, som ligger ved Hilobukta på nordøstsiden av øya Hawaii (The big Island). Byen er den største byen på øya og den nest største i delstaten og har et innbyggertall oppgitt til 43.263 personer.

Byen ligger rett ved de to vulkanene, den aktive Mauna Loa og Mauna Kea.

Det amerikanske universitetet, University of Hawaii har en avdeling i byen.

Hilo har siden den andre verdenskrig blitt rammet av to tsunamier, den 1. april 1946 og den 23. mai 1960 hvor det omkom henholdsvis 159 og to personer. I begge tilfeldene var der store materielle skader på byen.

## Referanser
Maui

**Maui** er den nest største av Hawaiiøyene med et areal på 1&nbsp;901 km². Maui er en del av den amerikanske delstaten Hawaii og er den største av de fire øyene som danner Maui County, større enn Lana'i, Moloka'i og Kaho'olawe. I 2000 hadde Maui 177 644 innbyggere, som gjør øya til den tredje mest folkerike øya i Hawaii, etter O'ahu og Hawaii (Big Island). De største byene på øya er Kahului, Wailuku, Lahaina og Kihei. Øya er USAs 17. største øy og den største i Maui County, som også omfatter de tre mindre øyene Lanai, Kahoolawe og Molokai.

## Navn
Øyas navn stammer fra navnet på halvguden Māui, som ifølge en legende hevet Hawaiiøyene opp av havet. I dag kalles øya dessuten «The Valley Isle» («Daløya»), på grunn av den lange og meget fruktbare dalsenkningen mellom øyas to vulkaner: Haleakala og Pu'u Kukui.

## Historie
Polynesiere fra Tahiti og Marquesasøyene var de første menneskene til å befolke Maui. Mauis moderne hawaiiske historie begynte på midten av 1700-tallet. Kong Kamehameha I av Hawaii (Big Island) invaderte Maui i 1790. Kaptein James Cook var den første europeer til å se Maui i 1778, men satt aldri fot på øya da han ikke fant et godt nok sted å legge til. Maui ble sammen med resten av staten Hawaii amerikansk territorium i 1900, og innlemmet i unionen da Hawaii ble USAs 50. delstat i 1959.

I 2023 ble øya hardt rammet av en brann som tok over 100 menneskeliv. Det gikk spesielt hardt utover byen Lahaina som ble nær utslettet.

## Referanser

 
## Eksterne lenker
*
Janne

**Janne** er et norsk og dansk kvinnenavn dannet som en kortform av *[[Johanne]]*, den danske og norske formen av *[[Johanna]]*, som har opprinnelse i greske *Ioannes* og hebraiske *Jochanan*, «Gud er nådig».

**Janne** er også et finsk og svensk mannsnavn. Det er den finske formen av *[[Johannes]]*, og også en svensk kjæleform av *[[Jan]]* eller *[[Johan]]*, som begge er former av *[[Johannes]]*.

## Utbredelse

|}

|}

## Kjente personer med navnet
Personene i listene er ordnet kronologisk etter fødselsår.

### Kvinner
* Janne Kristiansen (f. 1952), norsk advokat
* Gerd Janne Kristoffersen (f. 1953), norsk politiker
* Janne Haaland Matlary (f. 1957), norsk statsviter og politiker
* Janne Formoe (f. 1975), norsk skuespiller
* Janne Skuland (f. 1976), norsk artist

### Menn
* Janne Kyttanen (f. 1974), finsk designer
* Janne Ahonen (f. 1977), finsk skihopper

## Annen bruk av navnet
* Janne Da Arc, japansk rockeband

## Referanser


## Eksterne lenker
*
Nadezjda Olizarenko

**Nadezjda Olizarenko** (født 28. november 1953 i Brjansk, død 18. februar 2017 i Odessa) var en russisk friidrettsutøver som konkurrerte på 1980-tallet for Sovjetunionen. Olizarenko deltok hovedsakelig på 800 meter og 1500 meter. Hennes karrieres høydepunkt var OL 1980 i Moskva der hun vant gullet på 800 meter med tiden 1.53,43. Dette var ny verdensrekord, og er fremdeles den nest beste tiden på verdensstatistikken bak Jarmila Kratochvílovás verdensrekord.

## Referanser

## Eksterne lenker
*
Ellen van Langen

**Ellen van Langen** (født 9. februar 1966 i Oldenzaal) er en tidligere nederlandsk friidrettsutøver, som på 1980-tallet konkurrerte på 800 meter.
Van Langen begynte med friidrett etter å ha spilt fotball. Hennes første mesterskap var EM i 1990 der hun ble nummer fire. I VM 1991 i Tokyo lyktes hun ikke i å kvalifisere seg til finalen. I OL 1992 i Barcelona året etter, noterte hun seg for karrierens raskeste 800&nbsp;meter med tiden 1.55,54. Storfavoritten og den regjerende verdensmesteren Lilja Nurutdinova endte på en andreplass. Van Langen deltok også i VM 1995 i Göteborg der hun ble nummer sju.
I 1998 avsluttet hun sin aktive friidrettskarriere.

## Referanser


## Eksterne lenker
*
Galleri Briskeby

**Galleri Briskeby** er et kunstgalleri i Oslo som ble etablert høsten 2005.   

Opprinnelig lå galleriet øverst på Briskeby, i 2010 flyttet det til Riddervolds plass på Frogner, og i 2023 til Sofies plass på Bislett. Galleriet fokuserer på papirbasert kunst og originalgrafikk.   

## Referanser


## Eksterne lenker
Galleriets hjemmeside
Doina Melinte

**Doina Melinte** (født 27. desember 1956) er en tidligere rumensk friidrettsutøver som konkurrerte på 1980-tallet og på begynnelsen av 1990-tallet.
Melintes første mesterskap var VM 1983 i Helsingfors der hun endte på sjetteplass på både 800 meter og 1500 meter. Hennes fremste meritter er gullet på 800 meter og sølvet på 1500 meter under OL 1984 i Los Angeles. Hun var også med under EM 1986 i Stuttgart der hun ble nummer tre på 1500 meter. Under VM innendørs i 1987 i Indianapolis tok hun gull på 1500 meter. Ved utendørs-VM 1987 i Roma tok hun igjen bronse på 1500 meter. I 1989 forsvarte hun sitt gull under innendørs VM i Budapest. Hennes siste store mesterskap var VM 1991 i Tokyo der hun kom på en fjerdeplass på 1500 meter.
Melinte innehar fremdeles verdensrekorden innendørs på en engelsk mil med tiden 4.17,14.

## Referanser


## Eksterne lenker
*
Labyrinthodont

**Labyrintodonte tenner** er en type tenner der emaljen er ekstremt foldet, slik at tanna i tverrsnitt likner en klassisk labyrint. Denne typen tenner var vanlig hos de avanserte kvastfinnefiskene og panserpaddene i devon og påfølgende perioder, og delvis hos de mest primitive Captorhinider, de første urreptilene.
Eline Medbøe

**Eline Medbøe Thoresen** (født 1974) er en norsk billedkunstner. 

Eline Medbøe avsluttet sin utdanning ved Statens håndverks- og kunstindustriskole, institutt for tekstil i 2003. Hun har deltatt på en rekke utstillinger i inn- og utland og hadde sin første separatutstilling på Østfold Kunstnersenter i Fredrikstad i 2006. Hun etablerte Galleri Briskeby i samarbeid med Line Harr Skagestad i 2005 og startet i 2007 prosjektet *Minneteppe* i samarbeid med organisasjonen LEVE. Prosjektet går ut på å invitere etterlatte etter selvmord til å bearbeide sin sorg ved å lage et bidrag til et lappeteppe, under veiledning av kunstneren Eline Medbøe.

Eline Medbøe er datter av skuespiller Katja Medbøe og arkitekt Tom Thoresen. Hennes søsken er skuespiller Andreas Medbøe Thoresen og arkitekt Vibeke Thoresen Dahle.

## Eksterne lenker
*
Quantic Dream

**Quantic Dream** er en fransk videospillutvikler, som har kontorer i Paris. Det ble grunnlagt i 1997.

I 1999 ga selskapet ut sitt første spill, «The Nomad Soul», med David Bowie i en sentral rolle.

I 2005 stod Quantic Dream for lanseringen av adventurespillet «Fahrenheit». Det var dette spillet som for alvor etablerte dem som en pådriver for spillopplevelser for voksne.

Selskapets neste spill, «Heavy Rain», kom på PlayStation 3, ble lansert 23. februar 2010.

De neste spillene var  (2013) og  (2018)

Per 21. august 2008 konseptualiserte Quantic Dream også en mulig oppfølger til «The Nomad Soul».

Nøkkelpersoner er David Cage samt Guillaume de Fondaumière.

## Referanser


## Eksterne lenker
*
Svensk tegnspråk

**Svensk tegnspråk** (svensk **) er det tegnspråket som brukes i Sverige. I 1986 ble det brukt av 8000&nbsp;døve i Sverige, og blir også brukt av hørende barn av døve foreldre.

Svensk tegnspråk har blitt brukt siden begynnelsen av 1800-tallet; den første døveskolen i Sverige ble oppretta i 1809. Det er per i dag fem døveskoler i landet, og alle bruker svensk tegnspråk i alle fag. Det blir også lært bort på Universitetet i Stockholm. Tegnspråklige har samme rettigheter som brukere av andre anerkjente minoritetsspråk i Sverige.

## Referanser
Premiere Global Services

**Premiere Global Services, Inc.** (NYSE:PGI) er et multinasjonalt selskap og en global leverandør av anvendt, «on-demand» kommunikasjonsteknologi som hjelper bedrifter å automatisere og forbedre forretningsprosesser. Selskapet ble grunnlagt i 1991 av nåværende styreformann og administrerende direktør, Boland T. Jones i 1991, og har 2&nbsp;430 ansatte i 23 byer rundt om i verden, inkludert store kontorer i London, Tokyo, Sydney, Hongkong, Paris, Frankfurt am Main og Austin. Selskapets hovedkontor ligger i Atlanta, Georgia, USA.

## Oppkjøp
**Nord-Amerika:**
* September 2006 – eNunciate: Kanadisk basert lyd og web konferanseleverandør
* Januar 2006 – Accucast: Amerikansk basert e-post kommunikasjonsleverandør
* August 2005 – Netspoke: Amerikansk basert lyd og web konferanseleverandør
* Juni 2005 – Intelligent Meetings: Amerikansk basert lyd og web konferanseleverandør
* Mars 2005 – Citizens Communications: Amerikansk basert konferanseleverandør
**Europa:**
* November 2007 – Meet24: Nordisk basert konferanse og web kollaboratør leverandør
**Asia/Stillehavsregionen:**
* November 2006 – ECT: Australia basert lyd og web konferanse leverandør

## Eksterne lenker
* 
* Premiere Global Services, Inc. – Seeking Alpha Q4 Earnings Call Transcript
* Premiere Global Services, Inc. – Profit Spikes 31% - Atlanta Business Journal
* Macromedia and Premiere Global Services Partner to Deliver Advanced Conferencing Solution
Ustersbach

**Ustersbach** er en kommune i den tyske delstaten Bayern, i det sydlige Tyskland. Den hadde i 2007 ca. 1200 innbyggere.

## Geografi
Byen ligger i Augsburg-distriktet i Schwaben i hjertet av naturparken *Augsburg Westliche Wälder*, ca. 22 km vest for byen Augsburg.

## Referanser

 
## Eksterne lenker
*
Svømming under Sommer-OL 2008 – 200 meter brystsvømming menn

Øvelsen **200 meter brystsvømming herrer** ved Sommer-OL 2008 fant sted mellom 12. og 14. august i Beijing nasjonale vannsportsenter.

Alexander Dale Oen representerte Norge, men kom seg ikke videre fra kvalifiseringsheatene.

## Oversikt
Alle tider er China Standard Time (UTC+8)

## Finalen

## Semifinalene
### Semifinale 1

### Semifinale 2

## Kvalifiseringsheatene
### Heat 1

### Heat 2

### Heat 3

### Heat 4

### Heat 5

### Heat 6

### Heat 7

## Referanser


## [[Olympisk rekordhistorikk på 200 meter brystsvømming herrer|Rekorder]]

### Ny olympisk rekord
I finalen ble det satt ny olympisk rekord:
* Kosuke Kitajima, , **2.07,64**, Beijing, Kina, 14. august 2008 

### Nye europeiske rekorder
I de innledende heatene ble det satt to nye europeiske rekorder:
* Dániel Gyurta, , **2.08,68**, Beijing, Kina, 12. august 2008 
* Paolo Bossini, , **2.08,98**, Beijing, Kina, 12. august 2008 

### Ny oceanisk rekord
I finalen ble det satt ny oceanisk rekord:
* Brenton Rickard, , **2.08,88**, Beijing, Kina, 14. august 2008 

### Ny afrikansk rekord
I semifinale 2 ble det satt ny afrikansk rekord:
* Neil Versfeld, , **2.10,06**, Beijing, Kina, 13. august 2008
Asger Jensby

**Asger Schelde Jensby** (født 1948 i Grenaa) er en dansk forretningsmann i databransjen.

Han studerte økonomi ved Handelshøgskolen ved Aarhus Universitet, og begynte i 1973 som selger i IBM. Jensby var frem til 2001 CEO (administrerende direktør) i det amerikanske IT-selskapet Computer Sciences Corporation (CSC), der han i 2000 fikk i gang sykkellaget Team CSC-Saxo Bank. Etter flytting fra London til København etablerte han i 2003 JMI Invest, de investerte i mindre IT- og teleselskap. Frem til desember 2008 var han medeier og styreleder i danske IT Factory, ledet av den senere svindelsiktede Stein Bagger, og sponsor for sykkellaget *Team Trek Adecco*. Som følge av konkursen trakk Jensby seg også ut av JMI Invest. 

Jensby er gift med den norske Høyrepolitiker Eva Snare (1967–) som han traff i 1997 da begge jobbet for CSC. Hun gikk senere over til å være kundesjef i IT Factory. De flyttet i 2007 til hennes hjemtrakter Kongsvinger der de ved Vingersjøen hadde bygget en av landets største privatboliger. Ekteparet ga i 2008 kroner 700 000 for å bringe delfinalen i Melodi Grand Prix 2009 til bygda. 

Jensby gikk inn med pengestøtte for Kongsvinger IL Toppfotball (KIL) som blant annet fikk råd til å ansette Tom Nordlie 2008–09. Jensby ble i desember 2008 dratt med da IT Factory gikk konkurs, og de solgte da både hus og hytte. Han måtte trekke sin pengestøtte til KIL, men fortsatte som daglig leder til 2012. Ekteparet startet da IT-firmaet *Inventive* sammen med lokale krefter.
## Kilder til teksten
Andrew Gower

**Andrew Christopher Gower** er med-grunnlegger av Jagex, et Java-basert selskap som produserer og selger videospill.

Han er også en av de ledende utviklerne av RuneScape, et populært MMORPG-spill han skapte mens han gikk på University of Cambridge.
Jevgenij Lukjanenko

**Jevgenij Jurjevitsj Lukjanenko** (russisk Евгений Юрьевич Лукьяненко, født 23. januar 1985 i Slavjansk-na-Kubani) er en russisk stavhopper. Hans personlige rekord er på 6.01 og den ble oppnådd under et stevne i Bydgoszcz i juli 2008. Han tok sølv i stavsprang i Sommer-OL 2008 i Beijing og ble verdensmester i stavsprang innendørs i VM i friidrett innendørs 2008.

## Se også
* Liste over stavhoppere som har nådd 6 meter
## Referanser


## Eksterne lenker
*
Norge Luis Vera

**Norge Luis Vera Peralta** (født 3. oktober 1971) er en cubansk baseballspiller. Han er høyrehendt kaster («*pitcher*») og har vært et hyppig medlem av Cubas landslag.

På Cuba kaster Vera for klubben Santiago de Cuba, som er en del av Serie Nacional de Béisbol, den nasjonale baseballserien. Han har vært en dominerende spiller gjennom mange år, kanskje spesielt 1999&ndash;2000-sesongen da Santiago de Cuba vant serien for andre år på rad.

Vera er født i Siboney øst for Santiago de Cuba i Santiago de Cuba-provinsen.

## OL-medaljer
*  2004  Athen -  **Gull** i baseball menn  Cuba 
*  2000  Sydney -  Sølv i baseball menn  Cuba 
*  2008  Beijing -  Sølv i baseball menn  Cuba

## Eksterne lenker
*
Natalie du Toit

**Natalie du Toit** (født 29. januar 1984 i Cape Town) er en sørafrikansk svømmer. Hun begynte å konkurrere internasjonalt i fjortenårsalderen. Du Toit måtte amputere det venstre beinet etter en scooterulykke i 2001.

I Sommer-OL 2008 og paralympiske leker 2008 var hun sørafrikansk flaggbærer. 20. august svømte du Toit inn til en sekstendeplass (av 25 startende) på 10&nbsp;000 meter havsvømming. Samme år deltok hun i paralympiske sommerleker 2008 i Beijing og vant gull på 100 meter butterfly (på tiden 1.06,74 – verdensrekord i hennes klasse) samt gull på 100 meter fri. Du Toit svømmer uten protese.

Hun er 1.75 meter høy og veier 72 kilogram.

Natalie du Toit er innehaver av Ikhamanga-ordenen i sølv. 

## Meritter
* 2006: To gull for handikappede i Commonwealth Games
* 2004: Fem gull i Paralympics i Athen
* 2004: Én sølv i Paralympics i Athen
* 2003: Gull på 800 meter fri i Afrika-mesterskapet for funksjonsfriske.
* 2002: To gull for handicappede i Commonwealth Games

## Eksterne lenker
* 
*  Offisiell hjemmeside
Tulva

**Tulva** (russisk: Тулва) er ei elv i Perm kraj i Russland. Den er ei venstre sideelv til Kama, og er 118&nbsp;km lang, med et nedbørfelt på 3&nbsp;530&nbsp;km². 

Elva begynner i høydedragene lengst sør i Perm kraj, og renner derfra nordover og munner ut i ei bukt i Votkinsk-reservoaret i Kama, 10&nbsp;km sørøst for byen Osa. Den viktigste sideelva er Barda.

## Kilder
*Leksikon for Perm oblast (Энциклопедия Пермской области) (russisk)
Softrock

**Softrock**, også kalt *lite-rock* eller *pop-rock*, er en undersjanger av popmusikk som bruker teknikker fra rock and roll for å framføre en mykere, tilsynelatende mer velbehagelig lydbilde med bruk av akustiske gitarer. Den har sin opprinnelse tidlig på 1970-tallet i sørlige California. Stilen glattet over poprockens skarpe kanter og støttet seg på enkle, melodiske melodier med store og frodige produksjoner. Soft-rock dominerte amerikanske radiostasjoner gjennom hele 1970-tallet før den til sist endret seg til moderne voksenpops syntetiske musikk på 1980-tallet.

Softrock er vanligvis sunget med høyere vokal, og tekstene har en tendens til å være ikke konfronterende, men med fokus på svært generelle temaer som kjærlighet, hverdagsliv og relasjoner. Sjangeren har en tendens til å gjøre mye bruk av pianoer, synthesizere og noen ganger saksofoner. I noen tilfeller softrock kan inkludere elektriske gitarer, men som vist med Bee Gees og Bryan Adams, er softrock preget av akustiske gitarer.

## Referanser


## Litteratur
* Simpson, Kim (2011): *Early 70s Radio: The American Format Revolution*, ISBN 978-1-441-13678-7
M203

**M203** er et amerikansk granatrør, altså en granatkaster for montering på et gevær, i kaliber 40 &times; 46 mm.  Det er utviklet av AAI Corporation.

Det ble laget for å erstatte M79, og kom i bruk av den amerikanske hæren på 1970-tallet etter testing under Vietnamkrigen. M203 er beregnet for fast montering under løpet på M16 rifler, og har et 12" riflet løp. De kan også monteres på M4 Carbine ved bruk av andre fester. M203 og kommer ikke i veien for noen av funksjonene på riflene. Den er ladet med en 40mm granat som kan skytes opp til 400 meter. Det finnes flere typer granater, som anti-personell eller anti-kjøretøy granater.

## Varianter
Det lages mange varianter av M203. De varierer i lengde, festemåte og kvikk-lås muligheter.

***M203A1** er for  M4 and M4A1 Carbine. Løpet på denne er nedkortet til 9". Den bruker kvikk-lås og kan raskt byttes ut med annet utstyr. 
***M203A2** er for bruk på M16A4 MWS (Modular weapon system). 
***M203 PI system** er for å bruke på andre typer rifler og maskinpistoler.


Fil:Loading M203 40 mm grenade launcher attached to an M16 rifle.jpg|En M203 lades
Fil:RifleM4 wM203.jpg|M4 med M203
Fil:M203 171.jpg|Soldat med M203
Fil:M16a2m203 afmil.jpg|M16 med M203
John S. McCain

**John S. McCain** er navnet til flere personer:

* John Sidney McCain sr. (1884–1945)
* John Sidney McCain jr. (1911–1981)
* John Sidney McCain III (1936–2018)
Høyfjellskommisjonen

**Høyfjellskommisjonen** var en dømmende kommisjon, en særdomstol, som skulle fastsette grensene mellom privat eiendom og statens grunn i fjellet. Den ble opprettet med hjemmel i lov av 8. august 1908 nr. 6. Anke over kommisjonens kjennelser og dommer gikk direkte til Norges Høyesterett. Administrativt var den knyttet til 2. sivilkontor i Justisdepartementet. Kommisjonen hadde fem medlemmer, hvorav en fast ansatt jurist som formann. En av dommerstillingene var forbeholdt en særlig kyndig person fra det feltet som ble behandlet.

Et tilsvarende arbeid ble utført av Utmarkskommisjonen for Troms og Nordland 1885-2004 og Finnmarkskommisjonen fra 2019.

## Mandat
Mandatet var ved kjennelse å fastsette grensene mellom statens grunn og tilgrensende grunn og avsi dom i saker mellom det offentlige og enhver som måtte gjøre krav på eiendomsrett, bruksrett eller andre rettigheter til grunnen (lov 8. august 1908 nr. 6 
§ 2a-b). Høyfjellskommisjonen arbeidet felt for felt. Den fikk seg tildelt felt av Justisdepartementet, men som regel etter forslag fra kommisjonen selv.

## Nedleggelse
Kommisjonen ble nedlagt ved kongelig resolusjon den 18. desember 1953, og loven av 1908 ble opphevet ved lov av 9. april 1954 nr. 1. Kommisjonens ordinære virksomhet opphørte fra utgangen av 1953. Den hadde da ferdigbehandlet Norge sør for Trøndelag og enkelte tilgrensende områder i Sør-Trøndelag, jamfør kommisjonens rettsbøker. Arbeidet med administrative grenser fortsatte til ca. 1966 og med grensemerking til 1969.

## Avgjørelser
Høyfjellskommisjonen avviste statens primære påstand om at det finnes høyfjellsgrunn som ikke er allmenning. Da Høyfjellskommisjonen ble nedlagt, ble det forsøkt å løse spørsmålene i resten av landet med rådgivende utvalg, blant andre Utvalget for statseiendom i Nordland og Troms. Men det var de alminnelige domstolene som fikk kompetanse til å avgjøre saker mellom staten og private. Det resulterte i Melåhei-dommen og Svartisheidommen. Etter disse sakene ble Utmarkskommisjonen for Nordland og Troms etablert.

## Arkiv
Kommisjonens arkiv er ved Riksarkivet. Det er viktig i forbindelse med rettsdokumentasjon både av grenser for, og bruksrettigheter i statsalmenningene. I tillegg har det stor lokalhistorisk interesse. Særlig parts- og vitneforklaringene i rettsbøkene inneholder mye om utnyttelse og bruk av høyfjellet i eldre tid. Arkivet inneholder også en relativt stor fotosamling som både forteller om bruk og naturmiljø, og fungerte som dokumentasjon for kommisjonens avgjørelser. Det er blant annet egne grensemerkingsprotokoller med foto av grensemerker.
Rettsbøkene er trykt. De foreligger nå digitalisert sammen med katalogen på Arkivportalen.no

## Referanser


## Eksterne lenker
*
Caveo

**Caveo AS** var et norsk selskap, hjemmehørende i Stavanger. Det tilbød økonomisk rådgivning og spareprodukter for privatkunder fra tolv salgskontorer over hele Norge. Caveo hadde blant annet egne spareprodukter i Norges eiendomsmarked.

Dagens eiere ervervet selskapet av Skandiabanken i 2002. Storebrand er frem til kontrakten er signert største eier med 48,5 prosent.

24. juni 2008 trakk Kredittilsynet tilbake Caveos konsesjon til å drive investeringsrådgivning med finansielle instrumenter. Avgjørelsen ble innklaget til Finansdepartementet nesten med en gang.

7. april 2009 ble det åpnet konkurs i boet til Caveo AS.

Jan Martin Kristiansen var administrerende direktør.

## Eksterne lenker
*
Harpsund

**Harpsund** er en herregård i Södermanland, stedet er rekreasjonsområde for Sveriges statsminister samt et populært møtested ved statsbesøk. Stedet var tidligere i privat eie, men ble overdratt den svenske stat i 1953. De mange ulike møtene og konferansene har etablert uttrykket «Harpsundsdemokrati».

## Referanser


## Eksterne lenker
*
Løfte

Et** løfte** er en viljeserklæring som binder avgiveren i det øyeblikk det er oppfattet av mottakeren, og kan da ikke lenger tilbakekalles.  Visse løfter, såsom tilbud eller lignende anses bare bindende i en begrenset tid og må aksepteres for å danne grunnlaget for en avtale.  Vanligvis kreves det også oppfyllelse fra akseptantens side for at tilbudet skal være bindende for tilbyderen (kjøpesummen må betales før varen leveres).
José Canseco

**José Canseco y Capas jr.** (født 2. juli 1964 i Havanna på Cuba) er en tidligere baseballspiller i Major League Baseball, og tvillingbror av tidligere Major&nbsp;League-spiller Ozzie Canseco. I 2005 innrømmet han i boken *Juiced: Wild  Times, Rampant 'Roids, Smash Hits & How Baseball Got Big* å ha brukt anabole steroider. I desember 2007 ble José Canseco navngitt i Mitchell-rapporten for å ha brukt anabole steroider.

## Referanser

## Eksterne lenker
*
Ludovic Capelle

**Ludovic Capelle** (født 27. februar 1976 i Namur, Belgia) er en tidligere profesjonell belgisk landeveissyklist. Han var profesjonell fra 1998 til 2006. Årene 2003 til 2005 var hans fremste år, med seirer i Scheldeprijs Vlaanderen (2003), Dwars door Vlaanderen (2004) og GP d'Isbergues (2004). I 2005 ble han utestengt i 18 måneder for bruk av EPO.

## Meritter

;1995
: 2. etappe, Tour de Namur
;1996
: Flandern rundt, U23
;1997
: Kampioenschap van Vlaanderen Gits (Amatør)
: Flandern rundt, U23
: 3. etappe, Tour de Liège
;1998
: 2. etappe, Tour de Wallonie
;1999
: 4. etappe, Tour de la Somme
: 3. etappe, Tour de Wallonie
;2000
: Tour de la Haute-Sambre
;2001
:  Belgisk mester i landeveissykling
;2002
: 1.  etappe, Circuit de la Sarthe, St-Gilles-Croix-de-Vie (FRA)
;2003
: Scheldeprijs Vlaanderen
;2004
: Dwars door Vlaanderen
: 5. etappe, Tour du Poitou-Charentes et de la Vienne
: GP d'Isbergues

## Referanser


## Eksterne lenker
* 
*
Reiten & Co

**Reiten & Co** er et norsk eierfondselskap basert i Oslo. Selskapet ble grunnlagt i 1992 av Narve Reiten. 

Fra 1992 til 1996 fungerte selskapet som rådgiver innen oppkjøp og fusjoner, mens det fra 1996 ble et egne oppkjøpsfond etablert. Siden oppstarten har selskapet drevet sju oppkjøpsfond med over 3.5 milliarder kroner i total innskutt kapital. Investeringene er gjort i en rekke sektorer inkludert IT, olje- og offshoretjenester, næringsmidler, telekom, varehandel, transport og outsourcing.  Selskapet er fokusert på investeringer i Norden. 

## Referanser


## Eksterne lenker
*
Erdal Idrettslag

**Erdal Idrettslag** er et idrettslag på Askøy utenfor Bergen. Idrettslaget ble stiftet i 1944 og har siden den gang i hovedsak fokusert på fotball.

Den høyeste divisjonen Erdal har spilt i er 3.divisjon. Dette er det tredje nivået i Norge.

## Eksterne lenker
*
Svt.se

**svt.se** er Sveriges Televisions internettside. Den første versjonen av siden ble lagt ut i 1995.

## Historik
SVTs første side på nettet dukket opp på internett i 1995. *[[Nile City 105,6]]* og *[[Rapport (TV-program)|Rapport]]* var først ute med egne hjemmesider. Nyhetsformidlingen bestod i starten av at man la inn nyheter fra Rapports tekst-tvsider, noe som startet 1. september 1995. Etter kort tid begynte man å publisere hele SVTs tekst-TV på internettsidene.

I oktober 1997 startet man en ny nyhetsside med navnet *SVT24*. Den inneholdt også blant annet videoklipp, for første gang på SVTs nettsider. Når tv-kanalen SVT 24 startet i 1999 byttet internettjenesten navn til svt.se/nyheter. De fleste regionale nyhetsprogrammene begynte etter hvert å legge ut sine sendinger på internettsidene. Etter noen år startet man ett forsøk med å publisere SVT24s nyhetssendinger på svt.se.

I 2002 gjorde SVT om sine internettsider helt. Navigasjonen ble da erstattet av fem store kvadrater med menyer. Den nye siden ble dog sterkt kritisert. Når Internetworld skulle kåre Sveriges dårligste sider dette året, toppet svt.se listen. *«Amatørmessig design, merkelig navigering og buggiga gratisskript»*, var en del av anmeldelsen. Denne sommeren var også nyhetstjenesten stengt lenge. Hjemmesiden for sommerferieprogrammet *[[Högaffla hage]]* ble dog belønnet med Prix Europa dette året.

SVT svarte på kritikken. I slutten av 2002 ble en helt ny nyhetstjeneste lansert, og i februar 2003 ble hele internettsiden gjort om. Denne gangen hadde man gjort dette mer forsiktig, og man hadde brukt "fokusgrupper" for å brukerteste siden. Man begynte også å bygge opp en barneportal.

I oktober 2003 startet man med å legge ut Aktuellts 21-sendning på internett, og Rapport fulgte straks etter. 21. mars 2005 startet «Öppet arkiv», der man legger ut enkelte deler av SVTs arkiv for publikum. Med tiden har flere og flere programmer publisert egne sider på SVTs internettsider, der de også la ut programmene i nett-TV. 9. juni 2005 kåret avisen Internetworld svt.se til Sveriges beste internettside.

Oktober 2006 ble internettsidens utseende forandret. En sentral del var at videotilbudet ble gjort tydeligere gjennom en ekstra spalte med videomateriale til høyre på siden. Videotjenesten fikk i desember navnet «SVT Play».

## Eksterne lenker
* svt.se
LP-modellen

**LP-modellen** er en norskutviklet pedagogisk modell for analyse av og systematisk arbeid med en skoles læringsmiljø og pedagogiske utfordringer. LP er en forkortelse for «læringsmiljø og pedagogisk analyse».

Modellen er utarbeidet på grunnlag av forskning og støtter seg spesielt til systemteori. I arbeidet med modellen utarbeides det problemstillinger rettet mot læringsmiljø. Slike problemer kan gjerne ligge på relasjoner mellom lærer og elev, eller mellom elev og elev, videre kan problemet være innen klasseledelse og struktur på undervisningen. Dette er grunnleggende betingelser for at en elevs læring og utvikling skal kunne påvirkes i en positiv retning.

Sentralt i utviklingen av modellen er professor Thomas Nordahl ved Høgskolen i Innlandet (campus Hamar) og Lillegården kompetansesenter i Porsgrunn. Lillegården kompetansesenter har ansvar for implementeringen av modellen i Norge. Utdanningsdirektoratet bidrar med økonomisk støtte. 

## Kritikk
Modellen har mottatt kritikk blant annet i en artikkel publisert i European Educational Research Journal i 2013. Forskere fra Universitetet i Oslo og NIFU stilte en del kritiske spørsmål om modellen og om samarbeidet mellom Nordahl og danske University College Nordjylland. Både ressursbruken og effekten ble utfordret, sammen med Nordals interesse for John Hatties bok, *Visible learning*. Professor Nordahl viste til en rekke forskningsartikler i sitt svar på kritkken.

## Referanser


## Eksterne lenker
* LP-modellen
Ørðavík

**Ørðavík** er en bygd på Færøyene. Bygda ligger på sørsiden av Trongisvágsfjørður på Suðuroy. Fjellbekken som løper ut i Ørðavík er lakseførende. 

Ørðavík ligger 7&nbsp;km sør for Tvøroyri og Trongisvágur og tilhører Tvøroyrar kommuna. Ørðavíkarlíð regnes ofte som en del av bygda. Bygda er også forbundet med Fámjin og Hov via tunneler og fjellveier.

Ørðavík er jordbruksbygd med en liten kai. Det har også vært gjestgiveri her.

## Historie
Ifølge Christian Matras var det opprinnelige bygdenavnet *Hørðavík*, som er avledet fra folkenavnet *hǫrðar*, «horder». Slike navn hentyder ofte til landnåmet. Bokstaven ð er som regel stum på færøysk, så den offisielle skrivemåten for stedsnavnet var lenge *Øravík*, men ble i 2014 endret til *Ørðavík*.

Ørðavík blir første gang nevnt skriftlig i Hundebrevet fra siste halvdel av 1300-tallet.

2&nbsp;km oppe i fjellene vest for Ørðavík ligger det som antas å ha vært tingstedet på Suðuroy, *uppi millum Stovur*. Stedsnavnet Tjaldvík, der første ledd tolkes som «telt», har også blitt satt i sammenheng med tingsamlingene. Ved Ørðavík ligger også Skarpheyggjar og Gálgatangi, som har vært rettersted.

Ørðavík har ingen kirke, men et bedehus innviet i 1966.


Fil:Øravík.2010.jpg|Vinterbilde fra Ørðavík. 
Fil:Øravík.3.jpg|Retterstedet Gálgatangi. 


## Referanser
Pseudo-Dionysius Areopagitten

**Pseudo-Dionysius Areopagitten** er tittelen på en samling kristne tekster fra 500-tallet. Tekstene utgir seg for å være skrevet av areopagitten Dionysius som man finner omtalt i Apostlenes gjerninger 17,34. Verket er et eksempel på en pseudobiografi.

Hvem som virkelig skrev verkene er ukjent, men teologisk er det sterkt mystisk og nyplatonsk. Tekstene ble oversatt til latin av Johannes Scotus Eriugena, og ble på den måten en viktig inspirasjon for mange teologer, blant annet Thomas Aquinas, og skolastikken. 

Av verkene vi fremdeles har bevart finner man brev og teologiske refleksjoner som *Guddommelige navn*, *Den mystiske teologi*, *Himmelsk hirearki* og  *Kirkelig hirearki*. *Den mystiske teologi* er utgitt på norsk i antologien *[[Østkirken (bok)|Østkirken]]*.

## Eksterne lenker
;Verker
* Celestial Hierarchy 
* Mystical Theology 
* Samlede verker på engelsk 

;Om
* Oppføring i Catholic Encylopedia
* Oppføring i Stanford Encyclopedia of Philosophy
Sergios I av Konstantinopel

**Sergios I** (død 9. desember 638 i Konstantinopel) var patriark av Konstantinopel fra 610 til 638.

Sergios I var sentral i den den monoteletistiske konflikten, der han hevdet at Jesus hadde to naturer, men bare en vilje, altså monoteletisme. Hans viktigste motstandere i denne kampen var Maximus bekjenneren og Sofronius I av Jerusalem. Sergios' side vant en foreløpig seier i 634, men monoteletismen ble erklært som heresi på det tredje konsilet i Konstantinopel i 680-681.
Pyrrhos I

**Pyrrhos I** var den gresk-ortodokse (økumeniske) patriark av Konstantinopel fra 638 til 641 og i små intervaller i 654. Som sin forgjenger, Sergios I, var han monoteleittisk og han ble av den grunn lyst i bann av den romerske pave Teodor I i 648. 

## Referanser
Underholdsbidrag

**Underholdsbidrag** er et økonomisk bidrag som tildeles en forsørgelsespliktig forelders eget barn, dersom barnet bor hos en fraskilt/fraseparert ektefelle og medforelder, og den bidragspliktige således ikke er ansvarlig for det daglige tilsynet av barnet. Størrelsen på bidraget beregnes prosentvis ut ifra personinntekt og kapitalinntekter over 10&nbsp;000 kroner, og bidraget gis kun frem til barnet fyller 18&nbsp;år. Det kan fastsettes barnebidrag for barn over 18 år dersom de fortsetter med vanlig skolegang (eksempelvis videregående skole). Underholdsbidrag er lovpålagt gjennom barneloven.

## Se også
Barnebidrag

## Eksterne lenker
* Bidragsveileder på nav.no
Skælingsfjall

**Skælingsfjall** (767 moh.) er et fjell på vestkysten av Streymoy, en av Færøyene. Fjellet blir noen gang referert til som Skælingur, som er navnet på en liten bebyggelse ved foten av fjellet. Skælingsfjall ble lenge holdt for å være Færøyenes høyeste fjell, men i dag vet man at ikke mindre enn 18 færøyske fjell rager høyere.

## Eksterne lenker
* 
* Skælingur på *faroeislands.dk*
* Skælingsfjall på Flickr
Tiyo Soga

**Tiyo Soga** (født 1829, død 12. august 1871) var en sørafrikansk journalist, prest, oversetter og komponist av salmer. Han var av xhosafolket.

Han oversatte John Bunyans *[[The Pilgrim's Progress]]* til xhosa, og bidro også til oversettelsen av Bibelen.

## Biografi
Soga ble født Tyume, i provinsen Eastern Cape i Sør-Afrika. Han var sønn av en av rådgiverne til høvding Ngqika av Rharhabe-folket. Under en av krigene med kolonistene ble bygningene til *Lovedale Seminary*, skolen Soga gikk på, brent ned. Skolens styrer, doktor William Govan, dro da tilbake til sitt hjemland, Skottland, og tok den unge Soga med seg. 

Soga fikk sin utdanning ved University of Edinburgh i Skottland og ble i 1856 den første xhosa som ble ordinert av den presbyterianske kirke. Han giftet seg med den skotske kvinnen Janet Burnside, og returnerte til Sør-Afrika i 1857. Han ble der prest i landsbyen Mgwali, ved Stutterheim i årene 1857 til 1867. Kirken han bygde her står fortsatt. Han ble fra 1867 invitert av høvding Sarili, sønn av høvding Hintsa av Gcaleka-folket, til Tutura ved Butterworth. Her etablerte han misjonstasjonen *Tutura Mission Station*, og ble der til sin død i 1871.

Soga og Burnside fikk fire sønner, som alle fikk akademisk utdannelse:
* Allan Kirkland Soga ble redaktør av avisen Izwi Labantu (Folkets røst) i 1897, og var en aktiv politiker. 
* Jotello Festiri Soga ble den første xhosa-talende veterinærkirurg. Han gjorde et markant arbeid i forbindelse med en epidemi av kvegpest (rinderpest) i 1897. 
* William Anderson Soga ble misjonær og lege, og arbeidet ved Miller Mission Station.
* John Henderson Soga ble misjonær og forfatter. Han ble den første xhosa-historiker.

Soga ble i 2006 posthumt tildelt Ikhamanga-ordenen i gull.

## Referanser
Pascal Feindouno

**Pascal Feindouno** (født 1981) er en fransk-guineisk tidligere fotballspiller og tidligere kaptein for det  landslaget.

Han startet karrieren i franske , og ble seriemester i 1999 med klubben. Senere var han en periode innom FC Lorient på utlån før Bordeaux solgte Feindouno videre til . Deretter spilte Feindouno i saudiarabisk fotball noen år. Etter mange år som spiller for ulike fotballklubber i Europa, la han fotballskoene på hylla i 2016.

Feindouno skåret 27 mål på 69 kamper for .

## Referanser


## Eksterne lenker
* 
*
John Henderson Soga

**John Henderson Soga** (født 1860, død 1941) var en sørafrikansk misjonær og forfatter. Han ble den første xhosa-historiker.

## Biografi
John Henderson Soga ble født i Mgwali, og var en av fire sønner av Tiyo Soga, den første ordinerte xhosa-prest av den presbyterianske kirke. Hans mor, Janet Burnside, var skotsk. 

Henderson Soga studerte, som sin far, i Skottland. Han fikk grunnskoleutdannelse i Glasgow fra 1870 til 1877. Han studerte ved University of Edinburgh fra 1886 til 1890, og deretter ved *United Presbyterian Divinity Hall* fra 1890 til 1893, hvorpå han ble ordinert til prest. Han flyttet til Sør-Afrika med sin skotske kone, og etablerte misjonen *Mbonda Mission Station* ved *Mount Frere district* (nå Transkei). Her var han fra 1893 til 1904. 

I 1916 tok han over sin avdøde bror, doktor William Anderson Sogas, misjon ved Elliotdale. 

Ved siden av misjonsarbeidet oversatte han resten av han fars arbeid med «Pilgrim's Progress» til xhosa. Han fullførte arbeidet i 1929. Han komponerte en rekke xhosa-salmer. Hans bøker om xhosafolkets liv og historie, «The South-East Bantu» (1930) og The «Ama-Xhosa» (1932), er fortsatt ansett som sentrale verker på xhosa. 

I 1936 pensjonerte han seg, og flyttet til England. Her ble han og familien drep under et tysk bombetokt i 1941. 

## Kilder
http://www.dacb.org/stories/southafrica/soga_johnh.html Dictionary of African Christian Biography om Soga, John Henderson
Steen Cnops Rasmussen

**Steen Cnops Rasmussen** er en dansk lærer og pedagog, og utvikler av rollespillet På Flukt, som Røde Kors Ungdom har rettighetene til i Norge.

Steen mottok i 2005, Torstein Dales minnepris – Norges Røde Kors` høyeste anerkjennelse, for hans betydelige personlige innsats i humanitært og sosialt arbeid, nasjonalt som internasjonalt, gjennom hans arbeid med På Flukt.

## Eksterne lenker
* Rodekorsungdom.no – Pris til skaperen av På Flukt
Øivind Aschjem

**Øivind Aschjem** (født 1949) er en norsk psykiatrisk sykepleier og familieterapeut som arbeider som familierådgiver i Langesund i Bamble kommune i Telemark. Han har siden 1984 arbeidet med bekjempelse av familievold og hjulpet familier og barn som utsettes for vold, overgrep og omsorgssvikt hjemme. 

I tillegg til å drive samtaleterapi, har Aschjem blant annet vært leder i Alternativ til Vold i Telemark, en organisasjon som driver forebyggende arbeid mot familievold og gir hjelp og behandling til voldsutøveren og familien. Han har også vært initiativtaker til barneboka og teaterforestillingene *[[Sinna Mann]]*, som også har blitt filmatisert, og til kampanjen og nettstedet *reddesmaa.no*. Han er dessuten medarbeider i det nasjonale prosjektet *Barn som lever med vold i familien*. I 2001 utgav han intervjuboka *Nei, nei gutt!* sammen med journalist Morten Lie Hagen.

Høsten 2013 ble Øivind Aschjem tildelt Kongens fortjenstmedalje for sitt mer enn 30 år gamle arbeid mot familievold.

## Referanser


## Eksterne lenker
* Presentasjon under RTSV Sør
St. Johanneslogen Gustav til den ledende Stjerne

**St. Johanneslogen Gustav til den ledende Stjerne** er en frimurerloge i Den Norske Frimurerorden (St. Johannesloge nr. 3), som ble innviet den 10. oktober 1877 i Drammen i nærvær av Oscar II. Logen har sitt navn etter daværende kronprins og senere kong Gustav V av Sverige, og frimureriets ledestjerne som skal vise vei og opplyse frimurernes arbeider.

Logens devise er *Soli Deo Gloria* («Æren er Guds alene»).

Den første St. Johanneslogen i Drammen het Oscar t.d.f. Stjerne ble grunnlagt i 1826 og var virksom til 1836, da den ble overført til Christiania og opphøyet til St. Andreasloge. Den er i dag én av to St. Andreasloger som i dag arbeider i Stamhuset i gradene IV/V-VI. I de etterfølgende år var det ingen organisert frimurervirksomhet i Drammen, før Gustav t.d.l. Stjerne ble etablert i 1877.

St. Johanneslogen Gustav t.d.l. Stjerne var en av seks loger som ble tilsluttet Den Norske Frimurerorden den 24. juni 1891.

## Ordførende Mestere

## Litteratur
* Matrikkel over Den Norske Frimurerorden for arbeidsåret 2009, Aktietrykkeriet i Trondhjem
Anastasius Bibliothecarius

**Anastasius Bibliothecarius** (født ca. 815, død 879) var bibliotekar i Vatikanets bibliotek, og sannsynligvis motpave. Anastasius lærte seg gresk, noe som var svært uvanlig i Roma på hans tid. Han gikk for å være den best utdannede geistlige i Roma i sine dager. Han oversatte flere verker fra gresk til latin, og var kjent for dette da han ble utnevnt til bibliotekar i vatikanbiblioteket av pave Hadrian II, og kardinal med *[[San Marcello al Corso]]* som titulus (tittelkirke). 

i 869 ble han sendt som utsending til Konstantinopel for å mekle i en inngåelse av et ekteskap. Mens han var der, pågikk også det fjerde konsilet i Konstantinopel, og Anastasius deltok der på den siste sesjonen. 

Den neste paven, Johannes VIII, beholdt Anastasius som bibliotekar. Han fikk viktige oppgaver av paven, blant annet stod han for korrespondansen med patriarken av Konstantinopel, en korrespondanse som var svært viktig etter kontroversene som var forbundet med konsilet i Konstantinopel og forståelsen av Den hellige ånd.

## Anastasius som motpave
Hinkmar av Reims identifiserer i en passasje Anastasius med prestbyteren Anastasius som måtte flykte fra Roma i 848, ble ekskommunisert i 850 og fordømt av en annen synode i 853. Da Leo IV døde i 855, ble denne Anastasius valgt til motpave, men tapte kampen mot den rettmessig valgte paven Benedikt III. Anastasius ble behandlet mildt av Benedikt, men ble igjen involvert i vanskeligheter under Adrian II. Pavens datter og hennes mor ble da kidnappet og drept av Eleutherius, en slektning av Anastasius. Han ble sett på som medskyldig i drapene, og ble ekskommunisert og mistet sine presteretter. Anastasius flyttet inn i det keiserlige hoffet, og med hjelp fra keiseren forsøkte han å renvaske seg for det han var dømt for.

Det er delte meninger om disse to Anastasiusene er samme person.

## Referanser


## Eksterne lenker
*  Biografi i Catholic Encyclopedia
Bryan Adams’ diskografi

## Studioalbum

## Konsertalbum

## Samlealbum

## Lydspor

## Singler

* *She Knows Me* (2014)
* *Brand New Day* (2015)
* *You Belong to Me* (2015)
* *Do What Ya Gotta Do* (2016)
* *Don't Even Try* (2016)
* *Please Stay* (2017)
* *Shine a Light* (2019)
* *That's How Strong Our Love Is* (2019)
* *[[Whiskey in the Jar]]* (2019)
* *Don't Look Back* (2019)
* *All or Nothing* (2019)
* *Talk To Me* (2019)
* *So Happy It Hurts* (2021)

## Referanser



## Eksterne lenker

* 
* The Bryan Adams discography
Avslutningsseremonien for Sommer-OL 2008

**Avslutningsseremonien for Sommer-OL 2008** avsluttet OL i Beijing 24. august 2008.  Seremonien startet klokken 20.00 lokal tid (UTC+8) på Beijing nasjonale stadion («Fugleredet»). 

Den britiske sangeren Leona Lewis og Led Zeppelin-gitarist Jimmy Page opptrådte på avslutningsseremonien  for å markere overgangen fra Beijing til sommer-OL 2012 i London. I tillegg deltok fotballspilleren David Beckham.

Stefanie Sun, en popstjerne fra Singapore, opptrådte sammen med den kinesiske sangeren Wang Lee Hom. Han Hong opptrådte og Jackie Chan tok også del i seremonien.

Et viktig element av avslutningsseremonien var også den tradisjonelle flaggoverrekkelsen. Beijings borgermester Guo Jinlong overrakk det olympiske flagget til Londons borgermester Boris Johnson og man fikk se et bidrag fra Londons olympiske organisasjonskomité (LOCOG).

Den kinesiske musikeren og komponisten Bian Liunian var ansvarlig for produksjonen av musikken til avslutningsseremonien.

Tradisjonen tro ble også den olympiske ilden slukket. Dette skjedde i det den norske mannen Anders Nordøy Snellingen sammen med en afrikansk mann og en rumensk kvinne sto på en høy flytrapp og viste fram en tradisjonell kinesisk rull med bilder fra alle dagene lekene varte. De samme bildene ble vist fram på storskjermer på arenaen.

## Referanser
Reckless (album)

***Reckless*** er det fjerde studioalbumet fra den canadiske rockartisten Bryan Adams, utgitt i 1984. *Reckless* er hans best-selgende album i USA, og toppet Billboards albumliste Billboard 200. I Norge nådde albumet en 2.-plass på VG-lista Topp 40. 

Seks singler ble utgitt fra albumet, «Run to You», «Somebody», «Heaven», «Summer of '69», «One Night Love Affair» og «It's Only Love». Samtlige fikk topp 15-plasseringer på Billboard Hot 100.

## Sporliste

# «One Night Love Affair» &ndash; 4:32
# «She's Only Happy When She's Dancin'» &ndash; 3:14
# «Run to You» &ndash; 3:54
# «Heaven» &ndash; 4:03
# «Somebody» &ndash; 4:44
# «Summer of '69» &ndash; 3:35
# «Kids Wanna Rock» &ndash; 2:36
# «It's Only Love» (duett med Tina Turner) &ndash; 3:15
# «Long Gone» &ndash; 3:57
# «Ain't Gonna Cry» &ndash; 4:06

## Eksterne lenker
*
Stadio San Nicola

**Stadio San Nicola** ble åpnet i 1990, tegnet av Renzo Piano. Stadionet er hjemmebane til den italienske fotballklubben AS Bari som spiller i Serie B. Det har en kapasitet på 58&nbsp;270 og er eid av kommunen. Den sto ferdig bygd i 1990, ble brukt i VM i fotball 1990, og ble allerede i 1991 brukt til finale i Serievinnercupen.

Finalen sto mellom Røde stjerne Beograd fra Serbia og Olympique Marseille fra Frankrike. 56&nbsp;000 ivrige fotballfans møtte opp og så en målløs finale som måtte avgjøres på straffesparkkonkurranse. Røde Stjerne trakk det lengste strået og vant 5-3.
St. Andreaslogen Oscar til den flammende Stjerne

**St. Andreaslogen Oscar til den flammende Stjerne** er St. Andreasloge nr. 1 i Den Norske Frimurerorden. Logen er underlagt Den Norske Store Landsloge.

Logens valgspråk er *Spes nescia fallere* (Håpet svikter aldri).

Logen ble opprinnelig grunnlagt i Drammen i 1826 som St. Johannesloge. Etter en ansøkelse til Den Svenske Landslosje ble den overført til Christiania og opphøyet til St. Andreasloge. Kapitulasjonsakten som St. Johannesloge ble utferdiget den 10. april 1836. Konstitusjonspatenten som St. Andreasloge ble deretter utferdiget den 10. april 1841.

Logen var en av seks loger som ble tilsluttet «den X provins» (idag Den Norske Frimurerorden) den 24. juni 1891.

Siden 1981 har logen utgitt bladet «Oscarsposten».

## Ordførende Mestere

## Litteratur
* C.D Brambani: *St.'. Andreas Logen Oscar til den flammende Stjerne Or.'. Christiania 1841 -1891. Meddelelser om Logens Virksomhed afgivet i Anledning af dens 50-Aars Jubileum den 25de april 1891*, Christiania, 1891
* Sverre Fermann Hermansen: *St. Andreas Logen Oscar til den flammende Stjerne. Festskrift i anledning 125-års jubileet 25. april 1841 &ndash; 25 april 1966*, Trykt som manuskript for Brr. Frimurere, Oslo, 1966
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Cuts Like a Knife

***Cuts Like a Knife*** er det tredje albumet fra den canadiske rockartisten Bryan Adams, utgitt i 1983.

## Sporliste
# «The Only One» (Bryan Adams, Jim Vallance) &ndash; 3:14
# «Take Me Back» (Adams, Vallance) &ndash; 4:49
# «This Time» (Adams, Vallance) &ndash; 3:18
# «Straight from the Heart» (Adams, Eric Kagna) &ndash; 3:30
# «Cuts Like a Knife» (Adams, Vallance) &ndash; 5:16
# «I'm Ready» (Adams, Vallance) &ndash; 3:58
# «What's It Gonna Be» (Adams, Vallance) &ndash; 3:39
# «Don't Leave Me Lonely» (Adams, Vallance, Eric Carr) &ndash; 3:09
# «Let Him Know» (Adams, Vallance) &ndash; 2:56
# «The Best Was Yet to Come" (Adams, Vallance) &ndash; 3:03

## Eksterne lenker
*
You Want It You Got It

***You Want It You Got It*** er det andre albumet fra den canadiske rockartisten Bryan Adams, utgitt i 1981.

## Sanger
#«Lonely Nights» (Adams/Vallance) – 3:46
#«One Good Reason» (Adams/Vallance) – 4:22
#«Don't Look Now» (Adams/Vallance) – 3:06
#«Coming Home» (Adams/Vallance) – 3:34
#«Fits Ya Good» (Adams/Vallance) – 4:35
#«Jealousy» (Adams/Mitchell) – 3:49
#«Tonight» (Adams/Vallance) – 4:58
#«You Want It, You Got It» (Adams/Vallance) – 3:49
#«Last Chance» 	(Adams/Vallance)    – 3:17
#«No One Makes It Right» (Adams)   – 3:17

## Eksterne lenker
*
Into the Fire

***Into the Fire*** er det femte studioalbumet fra den canadiske rockartisten Bryan Adams, utgitt i 1987.

Albumet har solgt over to millioner eksemplarer verden over, og lå som høyest på en 7.-plass på Billboard 200-lista i USA.

## Sporliste
# «Heat of the Night» &ndash; 5:07
# «Into the Fire» &ndash; 4:41
# «Victim of Love» &ndash; 4:06
# «Another Day» &ndash; 3:41
# «Native Son» &ndash; 6:04
# «Only the Strong Survive» &ndash; 3:45
# «Rebel» &ndash; 4:02
# «Remembrance Day» &ndash; 5:59
# «Hearts On Fire» &ndash;  3:30
# «Home Again» &ndash; 4:18

## Eksterne lenker
*
Bryan Adams (album)

***Bryan Adams*** er debutalbumet til Bryan Adams og ble gitt ut i 1980. 

## Sporliste
# «Hidin' from Love» &ndash; 3:17
# «Win Some, Lose Some» &ndash; 3:47
# «Wait and See» &ndash; 3:05
# «Give Me Your Love» &ndash; 2:54
# «Wastin' Time» &ndash; 3:34
# «Don't Ya Say It» &ndash; 3:21
# «Remember» &ndash; 3:41
# «State of Mind» &ndash; 3:15
# «Try to See It My Way» &ndash; 4:03

## Eksterne lenker
*
On a Day Like Today

***On a Day Like Today*** er det åttende studioalbumet fra den canadiske rockartisten Bryan Adams, utgitt i 1998.

## Sporliste
#«How Do Ya Feel Tonight» 	(Adams/Thornalley) – 4:46
#«C'mon C'mon C'mon» 		(Adams/Peters)	   – 3:36
#«Getaway» 			(Adams/Peters)     – 3:28
#«On a Day Like Today» 		(Adams/Thornalley) – 3:47
#«Fearless»			(Adams/Kennedy)    – 3:52
#«I'm a Liar» 			(Adams/Peters) 	   – 4:16
#«Cloud Number Nine» 	(Adams/Martin/Peters) – 3:45
#«When You're Gone» 	(Adams/Kennedy)    – 3:24
#«Inside Out» 			(Adams/Peters) 	   – 4:43
#«If I Had You» 		(Adams) 	   – 4:03
#«Before the Night Is Over» 	(Adams/Martin)	   – 3:48
#«I Don't Wanna Live Forever» 	(Adams/Peters) 	   – 3:14
#«Where Angels Fear to Tread» 	(Adams/Peters) 	   – 3:48
#«Lie To Me»		(Adams/Kennedy)    – 4:40

## Eksterne lenker
*